CELEX: 52010PC0412
Language: mt
Date: 2010-07-30
Title: Proposta għal DEĊIŻJONI TAL-KUNSILL U TAL-KUMMISSJONI li tistabbilixxi l-pożizzjoni li trid tiġi adottata fil-Kunsill għall-Kooperazzjoni bejn l-UE u t-Taġikistan dwar ir-regoli tiegħu ta’ proċedura

|

52010PC0412

Proposta għal DEĊIŻJONI TAL-KUNSILL U TAL-KUMMISSJONI li tistabbilixxi l-pożizzjoni li trid tiġi adottata fil-Kunsill għall-Kooperazzjoni bejn l-UE u t-Taġikistan dwar ir-regoli tiegħu ta’ proċedura  /* KUMM/2010/0412 finali - NLE 2010/0226 */  

	[pic] | IL-KUMMISSJONI EWROPEA |Brussel 30.7.2010KUMM(2010)412 finali2010/0226 (NLE)Proposta għalDEĊIŻJONI TAL-KUNSILL U TAL-KUMMISSJONIli tistabbilixxi l-pożizzjoni li trid tiġi adottata fil-Kunsill għall-Kooperazzjoni bejn l-UE u t-Taġikistan dwar ir-regoli tiegħu ta’ proċedura(2010/…/UE, Euratom)MEMORANDUM TA' SPJEGAZZJONI(1) Il-Ftehim dwar Sħubija u Kooperazzjoni (FSK) bejn il-Komunitajiet Ewropej u l-Istati Membri tagħhom, min-naħa l-waħda, u t-Taġikistan, min-naħa l-oħra, daħal fis-seħħ fl-1 ta' Jannar 2010.(2) L-ewwel laqgħa tal-Kunsill għall-Kooperazzjoni bejn l-UE u t-Taġikistan taħt il-FSK hi ppjanata li sseħħ f'Settembru fil-qafas tal-Kunsill dwar l-Affarijiet Barranin. Il-Kunsill tal-Kooperazzjoni għandu bżonn jadotta, waqt din l-ewwel laqgħa, ir-regoli ta' proċedura tiegħu, li jispjegaw kif se jopera l-Kunsill tal-Kooperazzjoni, inkluż kif għandhom jiġu preparati u organizzati l-laqgħat. Deċiżjoni tal-Kunsill u tal-Kummissjoni hi meħtieġa sabiex tiġi stabbilita l-pożizzjoni li għandha tiġi adottata fil-Kunsill tal-Kooperazzjoni waqt l-ewwel laqgħa tiegħu dwar dawn ir-regoli ta' proċedura.2010/0226 (NLE)Proposta għalDEĊIŻJONI TAL-KUNSILL U TAL-KUMMISSJONIli tistabbilixxi l-pożizzjoni li trid tiġi adottata fil-Kunsill għall-Kooperazzjoni bejn l-UE u t-Taġikistan dwar ir-regoli tiegħu ta’ proċedura(2010/…/UE, Euratom)IL-KUNSILL TAL-UNJONI EWROPEA,IL-KUMMISSJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 50(2), l-Artikolu 53(1) u l-Artikoli 62, 64(2), 79 (2), 91, 100(2), 113, 115, 207 u 211, b'konnessjoni mal-Artikolu 218 tiegħu,Wara li kkunsidraw il-proposta mill-Kummissjoni Ewropea,Wara li kkunsidraw id-Deċiżjoni tal-Kunsill u tal-Kummissjoni tas-17 ta' Novembru 2009 dwar il-konklużjoni tal-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tat-Taġikistan, min-naħa l-oħra,[1] u b'mod partikolari l-Artikolu 2 tiegħu,Billi:1.  L-Artikolu 77 tal-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tat-Taġikistan, min-naħa l-oħra[2] stabbilixxa Kunsill tal-Kooperazzjoni.2.  Taħt l-Artikolu 78(2) ta' dak il-Ftehim, il-Kunsill tal- Kooperazzjoni għandu jwaqqaf ir-regoli ta' proċedura tiegħu stess.3.  Taħt l-Artikolu 79 tal-Ftehim, il-Kunsill tal- Kooperazzjoni għandu jkun assist minn Kumitat ta' Kooperazzjoni.4.  L-Artikolu 79 ta' dak il-Ftehim jipprovdi li l-Kunsill tal-Kooperazzjoni għandu, fir-regoli ta' proċedura tiegħu, jiddetermina d-doveri tal-Kumitat ta' Kooperazzjoni u li l-Kunsill tal-Kooperazzjoni jista' jiddelega kwalunkwe mill-poteri tiegħu lill-Kumitat tal-Kooperazzjoni,ADOTTAW DIN ID-DEĊIŻJONI:Artikolu unikuIl-pożizzjoni li trid tiġi adottata mill-Unjoni Ewropea u l-Komunità Ewropea tal-Enerġija Atomika, fi ħdan il-Kunsill tal-Kooperazzjoni stabbilit mill-Artikolu 77 tal-Ftehim dwar Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa, u r-Repubblika tat-Taġikistan, min-naħa l-oħra, fir-rigward tar-regoli ta’ proċedura tal-Kunsill tal-Kooperazzjoni u tad-delegazzjoni tas-setgħat tiegħu lill-Kumitat ta’ Kooperazzjoni msemmi fl-Artikolu 79 tal-Ftehim dwar Sħubija u Kooperazzjoni, għandha tkun ibbażata fuq l-abbozz tad-Deċiżjoni tal-Kunsill ta’ Kooperazzjoni, anness ma’ din id-Deċiżjoni. Emendi żgħar għal dan l-abbozz ta’ Deċiżjoni jistgħu jiġu aċċettati mingħajr deċiżjoni ulterjuri tal-Kunsill u tal-Kummissjoni.Magħmul fi Brussell,Għall-Kunsill Il-President | Għall-Kummissjoni Catherine ASHTON Viċi-President tal-Kummissjoni |ANNESS IDEĊIŻJONI NRU 1 TAL-KUNSILL TAL-KOOPERAZZJONI UE-TAĠIKISTANdwarl-adozzjoni tar-regoli tiegħu ta' proċeduraIL-KUNSILL TAL-KOOPERAZZJONI,Wara li kkunsidra l-Ftehim dwar Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, fuq in-naħa l-waħda, u r-Repubblika tat-Taġikistan, fuq in-naħa l-oħra, (minn issa 'l quddiem imsejjaħ “il-Ftehim”) u b’mod partikolari l-Artikoli 77 sa 80 tiegħu,Billi l-Ftehim għandu jidħol fis-seħħ fl-1 ta' Jannar 2010,IDDEĊIEDA KIF ĠEJ:Artikolu 1Il-PresidenzaIl-Kunsill tal-Kooperazzjoni għandu jkun ippresedut b'mod li jalterna għal perjodi ta' 12-il xahar mill-President tal-Kunsill tal-Affarijiet Barranin tal-Unjoni Ewropea, f'isem l-Unjoni Ewropea u l-Istati Membri tagħha u l-Komunità Ewropea tal-Enerġija Atomika, u minn rappreżentant tal-Gvern tat-Taġikistan. L-ewwel perjodu għandu jibda fid-data tal-ewwel laqgħa tal-Kunsill tal-Kooperazzjoni u jintemm fil-31 ta’ Diċembru 2010.Artikolu 2LaqgħatIl-Kunsill tal-Koperazzjoni għandu jiltaqa' fil-livell ministerjali darba fis-sena. Sessjonijiet speċjali tal-Kunsill tal-Kooperazzjoni jistgħu jsiru fuq talba ta’ waħda mill-Partijiet, jekk il-Partijiet jaqblu li jsir hekk. Sakemm ma jintlaħaqx ftehim mod ieħor mill-Partijiet, kull sessjoni tal-Kunsill tal-Kooperazzjoni għandha ssir fil-post fejn is-soltu jsiru laqgħat tal-Kunsill tal-Unjoni Ewropea fid-data li jaqblu dwarha ż-żewġ Partijiet. Laqgħat tal-Kunsill tal-Kooperazzjoni għandhom jissejħu b'mod konġunt mis-Segretarji tal-Kunsill ta' Kooperazzjoni bi qbil mal-President.Artikolu 3RappreżentanzaIl-membri tal-Kunsill tal-Kooperazzjoni jistgħu jiġu rrappreżentati f'każ li ma jkunux jistgħu jattendu. Jekk membru jkun jixtieq li jiġi rrappreżentat b’dan il-mod, ikun irid jinnotifika lill-President rigward l-isem tar-rappreżentant tiegħu qabel il-laqgħa li fiha jkun se jiġi rrapreżentat b’dan il-mod. Ir-rappreżentant ta' membru tal-Kunsill tal-Koperazzjoni għandu jeżerċita d-drittijiet kollha ta' dak il-membru.Artikolu 4DelegazzjonijietIl-membri tal-Kunsill tal-Koperazzjoni jistgħu ikunu akkumpanjati minn uffiċjali. Qabel kull laqgħa, il-President għandu jkun informat bil-kompożizzjoni intiża tad-delegazzjoni ta’ kull Parti. Il-Kunsill Konġunt jista' jistieden persuni li mhumiex membri sabiex jattendu l-laqgħat tiegħu sabiex jipprovdu informazzjoni fuq suġġetti partikolari.Artikolu 5SegretarjatUffiċjal tas-Segretarjat Ġenerali tal-Kunsill tal-Unjoni Ewropea u uffiċjal tal-Missjoni tat-Taġikistan għall-Unjoni Ewropea għandhom flimkien iservu bħala Segretarji tal-Kunsill tal- Kooperazzjoni.Artikolu 6KorrispondenzaIl-korrispondenza indirizzata lill-Kunsill tal-Kooperazzjoni għandha tintbagħat lill-President tal-Kunsill tal-Kooperazzjoni fl-indirizz tas-Segretarjat Ġenerali tal-Kunsill tal-Unjoni Ewropea.Iż-żewġ Segretarji għandhom jiżguraw li l-korrispondenza tiġi trażmessa lill-President tal-Kunsill tal-Kooperazzjoni u, fejn xieraq, imqassma lill-membri l-oħra tal-Kunsill tal-Kooperazzjoni. Korrispondenza li titqassam għandha tintbagħat lis-Segretarjat Ġenerali tal-Kummissjoni, lir-Rappreżentanzi Permanenti tal-Istati Membri u lill-Missjoni tat-Taġikistan għall-Unjoni Ewropea.Il-komunikazzjonijiet mill-President tal-Kunsill tal-Kooperazzjoni għandhom jintbagħtu lid-destinatarji miż-żewġ Segretarji u jitqassmu, fejn xieraq, lill-membri l-oħra tal-Kunsill tal- Kooperazzjoni fl-indirizzi indikati fit-tieni paragrafu.Artikolu 7PubbliċitàSakemm ma jkunx deċiż mod ieħor, il-laqgħat tal-Kunsill tal-Koperazzjoni m'għandhomx ikunu pubbliċi.Artikolu 8Aġendi għal-laqgħat1. Il-President għandu jfassal l-aġenda proviżorja għal kull laqgħa. Din għandha tiġi trażmessa mis-Segretarji tal-Kunsill tal-Kooperazzjoni lid-destinatarji msemmija fl-Artikolu 6 mhux aktar tard minn 15-il jum qabel il-bidu tal-laqgħa. L-aġenda proviżorja għandha tinkludi l-punti li fuqhom il-President ikun irċieva talba sabiex jiżdiedu fl-aġenda mhux aktar tard minn 21 jum qabel il-bidu tal-laqgħa, għalkemm l-ebda punti m’għandhom jitniżżlu fl-aġenda proviżorja sakemm ma tkunx intbagħtet id-dokumentazzjoni ta’ sostenn lis-Segretarji mhux aktar tard mid-data li fiha tintbagħat l-aġenda. L-aġenda għandha tkun approvata mill-Kunsill tal-Koperazzjoni fil-bidu ta' kull laqgħa. Punt ieħor barra minn dawk li jidhru fl-aġenda proviżorja jista’ jkun inkluż fl-aġenda biss jekk iż-żewġ Partijiet hekk jiftiehmu.2. Il-President jista’, bi qbil maż-żewġ Partijiet, iqassar l-iskadenzi speċifikati fil-paragrafu 1 sabiex iqis il-ħtiġijiet ta’ każ partikolari.Artikolu 9MinutiAbbozz tal-minuti ta’ kull laqgħa għandu jitħejja miż-żewġ Segretarji. Il-minuti għandhom, bħala regola ġenerali, jindikaw fir-rigward ta’ kull punt fl-aġenda:-  id-dokumenti ppreżentati lill-Kunsill tal-Koperazzjoni,-  dikjarazzjonijiet li membru tal-Kunsill tal-Kooperazzjoni jkun talab li jiddaħħlu,-  id-deċiżjonijiet meħuda u r-rakkomandazzjonijiet magħmula, id-dikjarazzjonijiet li jkun hemm qbil dwarhom u l-konklużjonijiet addottati.L-abbozz tal-minuti għandu jingħata lill-Kunsill tal-Kooperazzjoni għall-approvazzjoni. Meta approvati, il-minuti għandhom jiġu ffirmati mill-President u ż-żewġ Segretarji. Il-minuti għandhom jiġu ffajljati fl-arkivji tas-Segretarjat Ġenerali tal-Kunsill tal-Unjoni Ewropea, li għandu jservi ta’ depożitarju tad-dokumenti tal-Kunsill tal-Kooperazzjoni. Kopja ċċertifikata għandha tingħadda lil kull wieħed mid-destinatarji msemmija fl-Artikolu 6.Artikolu 10Deċiżjonijiet u rakkomandazzjonijiet1. Il-Kunsill tal-Kooperazzjoni għandu jieħu d-deċiżjonijiet tiegħu u jagħmel rakkomandazzjonijiet bi ftehim komuni tal-Partijiet. Il-Kunsill tal-Kooperazzjoni jista’ jieħu deċiżjonijiet jew jagħmel rakkomandazzjonijiet bi proċedura bil-miktub jekk iż-żewġ Partijiet jaqblu li jsir hekk.2. Ir-rakkomandazzjonijiet tal-Kunsill tal-Kooperazzjoni, skont is-sens tal-Artikolu 77 tal-Ftehim dwar Sħubija u Kooperazzjoni, u d-deċiżjonijiet tagħha, għandhom ikunu intitolati rispettivament "Rakkomandazzjoni" u "Deċiżjoni" segwiti minn numru tas-serje, bid-data ta' meta ġew addottati u b'deskrizzjoni tas-suġġett tagħhom. Id-deċiżjonijiet u r-rakkomandazzjonijiet tal-Kunsill tal-Kooperazzjoni għandhom jiġu ffirmati mill-President u awtentikati miż-żewġ Segretarji. Id-deċiżjonijiet u r-rakkomandazzjonijiet għandhom jiġu trażmessi lil kull wieħed mid-destinatarji msemmija fl-Artikolu 6 hawn fuq. Kull Parti tista' tiddeċiedi dwar il-pubblikazzjoni tad-deċiżjonijiet u r-rakkommandazzjonijiet tal-Kunsil tal-Koperazzjoni fil-pubblikazzjoni uffiċjali rispettiva tagħha.Artikolu 11LingwiL-ilsna uffiċjali tal-Kunsill tal-Kooperazzjoni għandhom ikunu l-ilsna uffiċjali taż-żewġ Partijiet. Sakemm ma jiġix deċiż mod ieħor, il-Kunsill tal-Kooperazzjoni se jibbaża d-deliberazzjonijiet tiegħu fuq dokumentazzjoni mfassla f’dawn l-ilsna.Artikolu 12SpejjeżKemm l-Unjoni Ewropea kif ukoll it-Taġikistan se joħorġu l-flus għall-ispejjeż li jġarrbu għall-parteċipazzjoni tagħhom fil-laqgħat tal-Kunsill tal-Kooperazzjoni, kemm f’’dak li għandu x’jaqsam mal-istaff, vjaġġi u l-għixien ta’ kuljum u spejjeż ta’ posta u telekomunikazzjoni. Spejjeż li għandhom x’jaqsmu ma’ servizzi ta’ interpretazzjoni fil-laqgħat, traduzzjoni u riproduzzjoni tad-dokumenti għandhom jitħallsu mill-Unjoni Ewropea, bl-eċċezzjoni tal-ispiża li għandha x’taqsam mas-servizzi ta’ interpretazzjoni jew traduzzjoni għal-lingwa uffiċjali tat-Taġikistan jew minnha, li għandhom jitħallsu mit-Taġikistan. Infiq ieħor relatat mal-organizzazzjoni tal-laqgħat għandu jitħallas mill-Parti li tkun qed tospita l-laqgħat.Artikolu 13Kumitat tal-Kooperazzjoni1. Kumitat tal-Kooperazzjoni qed jiġi stabbilit sabiex jgħin lill-Kunsill tal-Kooperazzjoni fit-twettiq ta' dmirijietu. Għandu jkun iffurmat minn rappreżentanti tal-Kunsill tal-Unjoni Ewropea u rappreżentanti tal-Kummissjoni Ewropea, min-naħa, u rappreżentanti tal-Gvern tat-Taġikistan, min-naħa l-oħra, normalment fil-livell ta’ impjegati taċ-ċivil f’kariga għolja.2. Il-Kumitat tal-Kooperazzjoni għandu jħejji l-laqgħat u d-deliberazzjonijiet tal-Kunsill tal-Kooperazzjoni, jimplimenta d-deċiżjonijiet tal-Kunsill tal-Kooperazzjoni fejn xieraq u, b’mod ġenerali, jiżgura l-kontinwità tas-sħubija u t-tħaddim tajjeb tal-Ftehim. Għandu jqis kwalunkwe kwistjoni li titressaq quddiemu mingħand il-Kunsill tal-Kooperazzjoni kif ukoll kwalunkwe kwistjoni li tista' tinqala' fl-andament tat-twettiq ta' kuljum tal-Ftehim. Għandu jippreżenta kwalunkwe proposti jew abbozzi tad-deċiżjonijiet/rakkommandazzjonijiet għal adozzjoni lill-Kunsill tal-Kooperazzjoni.3. F'każijiet fejn il-Ftehim dwar Sħubija u Kooperazzjoni jirreferi għal obbligu li jikkonsulta jew il-possibilità ta' konsultazzjoni, din it-tip ta' konsultazzjoni tista' sseħħ fi ħdan il-Kumitat tal-Kooperazzjoni. Il-konsultazzjoni tista' tissokta fil-Kunsill tal-Kooperazzjoni jekk iż-żewġ Partijiet jaqblu li jsir hekk.4. Ir-regoli ta’ proċedura tal-Kumitat tal-Kooperazzjoni huma annessi ma’ din id-Deċiżjoni.Magħmul fiGħall-Kunsill tal-KooperazzjoniIl-PresidentANNESSRegoli tal-Proċedura tal-Kumitat tal-KooperazzjoniArtikolu 1Il-PresidenzaIl-Kumitat tal-Kooperazzjoni għandu jkun ippresedut b’mod li jalterna għal perjodi ta’ 12-il xahar minn rappreżentant tal-Kummissjoni Ewropea, f’isem l-Unjoni Ewropea u l-Istati Membri tagħha u l-Komunità Ewropea tal-Enerġija Atomika, u b’rappreżentant tal-Gvern tat-Taġikistan. L-ewwel perjodu għandu jibda fid-data tal-ewwel laqgħa tal-Kunsill ta' Kooperazzjoni u jintemm fil-31 ta’ Diċembru 2010.Artikolu 2LaqgħatIl-Kumitat tal-Kooperazzjoni għandu jiltaqa' meta jitolbu ċ-ċirkostanzi, bil-ftehim taż-żewġ Partijiet. Kull laqgħa tal-Kumitat tal-Kooperazzjoni għandha ssir fi żmien u f’post li dwaru jkun hemm qbil miż-żewġ Partijiet. Il-laqgħat tal-Kumitat tal-Kooperazzjoni għandhom jissejħu mill-President.Artikolu 3DelegazzjonijietQabel kull laqgħa, il-President għandu jkun informat kif kull Parti tkun beħsiebha tifforma d-delegazzjoni tagħha.Artikolu 4SegretarjatUffiċjal tal-Kummissjoni Ewropea u uffiċjal tal-Gvern tat-Taġikistan għandhom jaħdmu flimkien fil-funzjoni ta' Segretarji tal-Kumitat tal-Kooperazzjoni. Il-komunikazzjonijiet kollha lejn il-Presidenza tal-Kumitat tal-Kooperazzjoni u minnha li hemm dispożizzjoni dwarhom f'din id-Deċiżjoni għandhom jintbagħtu lis-Segretarji tal-Kumitat tal-Koperazzjoni u lis-Segretarji tal-Kunsill tal-Kooperazzjoni u lill-Presidenza tal-Kunsill tal-Kooperazzjoni.Artikolu 5PubbliċitàSakemm ma jkunx deċiż mod ieħor, il-laqgħat tal-Kumitat tal-Kooperazzjoni m'għandhomx ikunu pubbliċi.Artikolu 6Aġendi għal-laqgħat1. Il-President għandu jfassal aġenda proviżorja għal kull laqgħa. Din għandha tiġi trażmessa mis-Segretarji tal-Kunsill ta' Kooperazzjoni lid-destinatarji msemmija fl-Artikolu 4 mhux aktar tard minn 15-il jum qabel il-bidu tal-laqgħa. L-aġenda proviżorja għandha tinkludi l-punti li fuqhom il-President ikun irċieva talba sabiex jiżdiedu fuq l-aġenda mhux aktar tard minn 21 jum qabel il-bidu tal-laqgħa, għalkemm l-ebda punti m’għandhom jitniżżlu fl-aġenda proviżorja sakemm ma tkunx intbagħtet id-dokumentazzjoni ta’ sostenn lis-Segretarji mhux aktar tard mid-data li fiha tintbagħat l-aġenda. Il-Kumitat tal-Kooperazzjoni jista’ jistieden esperti ħalli jattendu il-laqgħat tiegħu sabiex jipprovdu informazzjoni dwar suġġetti partikolari. L-aġenda għandha tkun adottata mill-Kumitat tal-Kooperazzjoni fil-bidu ta' kull laqgħa. Punt ieħor barra minn dawk li jidhru fl-aġenda proviżorja jista’ ikun inkluż fl-aġenda biss jekk iż-żewġ Partijiet hekk jiftiehmu.2. Il-President jista', bi ftehim maż-żewġ Partijiet, iqassar it-termini stipulati fil-paragrafu 1 sabiex jitqiesu l-ħtiġiet ta' każ partikolari.Artikolu 7MinutiIl-Minuti għandhom jitniżżlu għal kull laqgħa u għandhom ikunu bbażati fuq sinteżi mill-President tal-konklużjonijiet li jkun wasal għalihom il-Kumitat tal-Kooperazzjoni. Meta jiġu approvati mill-Kumitat tal-Kooperazzjoni, il-minuti għandhom jiġu ffirmati mill-President u s-Segretarji u jiġu ffajljati minn kull waħda mill-Partijiet. Għandha tintbagħat kopja tal-minuti lil kull destinatarju msemmi fl-Artikolu 4.Artikolu 8Deċiżjonijiet u rakkomandazzjonijietFil-każijiet speċifiċi fejn il-Kumitat tal-Kooperazzjoni jingħata s-setgħa mill-Kunsill tal-Kooperazzjoni taħt l-Artikolu 79 tal-Ftehim dwar Sħubija u Kooperazzjoni sabiex jieħu deċiżjonijiet/jagħmel rakkomandazzjonijiet, dawn l-atti għandhom ikunu intitolati rispettivament "Deċiżjoni" u "Rakkomandazzjoni", segwiti b’numru ta’ serje, bid-data tal-adozzjoni tagħhom u b’deskrizzjoni tas-suġġett tagħhom. Deċiżjonijiet u rakkomandazzjonijiet għandhom isiru bi qbil komuni bejn il-Partijiet. Il-Kunsill tal-Kooperazzjoni jista’ jieħu deċiżjonijiet jew jagħmel rakkomandazzjonijiet bi proċedura bil-miktub jekk iż-żewġ Partijiet jaqblu li jsir hekk. Id-deċiżjonijiet u r-rakkomandazzjonijiet tal-Kumitat tal-Kooperazzjoni għandhom jiġu ffirmati mill-President u awtentikati miż-żewġ Segretarji u għandhom jiġu trażmessi lid-destinatarji msemmija fl-Artikolu 4 ta' dawn ir-regoli ta' proċedura. Kull Parti tista’ tiddeċiedi fuq il-pubblikazzjoni tad-deċiżjonijiet u r-rakkomandazzjonijiet ta’ dan il-Kumitat ta’ Kooperazzjoni fil-pubblikazzjoni uffiċjali rispettiva tagħha.Artikolu 9SpejjeżKemm l-Unjoni Ewropea kif ukoll it-Taġikistan se joħorġu l-flus għall-ispejjeż li jġarrbu għall-parteċipazzjoni tagħhom fil-laqgħat tal-Kunsill tal-Kooperazzjoni, kemm f’dak li għandu x’jaqsam mal-istaff, vjaġġi u l-għixien ta’ kuljum kif ukoll ma' spejjeż ta’ posta u telekomunikazzjoni. Spejjeż li għandhom x’jaqsmu ma’ servizzi ta’ interpretazzjoni fil-laqgħat, traduzzjoni u riproduzzjoni tad-dokumenti għandhom jitħallsu mill-Unjoni Ewropea, bl-eċċezzjoni tal-ispiża li għandha x’taqsam mas-servizzi ta’ interpretazzjoni jew traduzzjoni għal jew mill-lingwa uffiċjali tat-Taġikistan, li għandhom jitħallsu mit-Taġikistan. Infiq ieħor relatat mal-organizzazzjoni tal-laqgħat għandu jitħallas mill-Parti li tkun qed tospita l-laqgħat.Artikolu 10Is-Sottokumitati u l-gruppi speċjaliIl-Kumitat tal-Kooperazzjoni jista’ joħloq sottokumitati jew gruppi speċjali sabiex jaħdmu taħt l-awtorità tal-Kumitat ta’ Kooperazzjoni u li għandhom jagħmlulu rapport wara kull laqgħa li jagħmlu. Il-Kumitat tal-Kooperazzjoni jista’ jiddeċiedi li jtemm kwalukwe sottokumitat jew grupp eżistenti, jistipula jew ibiddel it-termini ta’ referenza tagħhom jew joħloq sottokumitati jew gruppi oħra sabiex jgħinuh fil-qadi ta’ dmirijietu. Dawn is-sottokumitati u gruppi m'għandu jkollhom l-ebda setgħa ta’ teħid tad-deċiżjonijiet.[1] ĠU L 350, 29.12.2009, p.1[2] ĠU L 350, 29.12.2009, p.3